چوْخ سودیی بالاسینی الله یولون‌دا قوربان ورمه‌یه حاضیر اوْلماسی پیغمبرین الله قارشی‌سین‌دا ایمانینین، سمیمیلیینین و موتیلیینین باریز ثبوتودور. اوْدور کی، دین تاریخین‌ده درین ایز سالمیش بۇ حادثه اللها اینامین، درین اعتیقادین نومونه‌سی‌دیر. بۇ حادثه اوْنو گؤستریر کی، اینسانلار اللهی سوْن‌سوز ایمانلا سومه‌لی و اؤز سوگیلرین‌ده بۇ جور صمیمی اوْلمالیدیرلار. چتین آنلاردا اللهی دا یادا سالیب، یاخشی زامانلاردا اوْنو اۇنوتماق مؤمنه یاراشان حرکت دییل! بۇ روایتین باشقا بیر فلسفی-اخلاقی معناسی اوْندان عبارت‌دیر کی، ایسلامدا اینسانین الله یولون‌دا قوربان کسیلمه‌سی قبول اوْلونمور. ایسلاما قدر بیر چوْخ دینلرده اینسانلاری قوربان ورمه آیینلرینه راست گلمک مۆمکون‌دور. مثلاً، آتشپرستلر اینسانی اوْددا یان‌دیریردیلار. اوْنلار بۇ یوللا اللها یاخین اوْلدوقلارینی گؤستریردیلر. قدیم چینده ده اینسانلاری تانریلارا قوربان ورمک عادتی وار ایدی. بۇ اؤلکه‌ده طبیعی فلاکتلردن، داشقینلاردان هیفز اوْلونماق اۆچون اۇشاقلاری سویا آتیردیلار.